g

**PÁLYÁZATI KIÍRÁS**

**HALLGATÓK SZAKMAI GYAKORLAT CÉLÚ MOBILITÁSA[[1]](#footnote-1)[[2]](#footnote-2)**

Az Erasmus+ program az Európai Bizottság legsikeresebb oktatást, képzést, ifjúságügyet támogató programja. A Wesley János Lelkészképző Főiskola elkötelezett az Erasmus+ program mellett és fontos célja, hogy minél több Wesley-s hallgató vehessen részt a programban.

Ezért a Főiskola intézményi szintű pályázatot ír ki a 2024/2025

-es tanévben Erasmus+ hallgatói szakmai gyakorlati mobilitási programban való részvételre.

**A szakmai gyakorlat pályázat célja:**

A szakmai gyakorlat egy másik program- vagy partnerországban található vállalkozásnál, szervezetnél eltöltött időszak. Célja, hogy segítséget nyújtson a közösségi munkaerőpiacon szükséges készségek elsajátításához, valamint a fogadó ország gazdasági és társadalmi kultúrájának megértéséhez.

Fogadó intézmény lehet:

* a munkaerőpiacon,
* az oktatás, képzés vagy az ifjúság a kutatás és az innováció területén tevékenykedő

köz- vagy magánszervezetek/intézmények/vállalkozások

Nem lehetnek:

* Nemzeti Irodák,
* európai uniós szervezetek.

A mobilitás csak akkor valósulhat meg, ha a külföldi szakmai gyakorlatot a küldő intézmény (Wesley) **elfogadja, és azt a hallgató itthoni előmenetelébe – a Wesley-s kreditszámokon és átszámított érdemjeggyel, vagy a diplomamellékletben feltüntetve – beszámítja.**

**A pályázatban résztvevő országok**

Az ún. **programországok**: egyfelől az Európai Unió tagállamai (Ausztria, Belgium, Bulgária, Ciprus, Cseh Köztársaság, Dánia, Észtország, Finnország, Franciaország, Görögország, Hollandia, Horvátország, Írország, Lengyelország, Lettország, Litvánia, Luxemburg, Magyarország, Málta, Németország, Olaszország, Portugália, Románia, Spanyolország, Szlovákia, Szlovénia, Svédország),

másfelől - nem EU tagállamként - szintén programországnak számít az alábbi hat állam: Észak-macedón Köztársaság, Izland, Liechtenstein, Norvégia, Törökország és Szerbia

Az ún. **partnerországok** (vagy más néven, a programhoz nem társult harmadik országok): A 2021-es pályázati évtől kezdődően partnerországokban megvalósuló szakmai gyakorlat is támogatható[[3]](#footnote-3), a felsőoktatási intézmény által meghatározott módon. Erről [itt tájékozódhat](https://erasmus-plus.ec.europa.eu/programme-guide/part-a/eligible-countries) bővebben.

**Az Erasmus+ program keretében a nyertes hallgatók**

* a küldő és a fogadó intézmény által egyeztetett szakmai gyakorlati munkaterv szerint végzik szakmai gyakorlatukat a fogadó intézménynél
* a fogadó intézményben nem fizetnek tandíjat;
* Erasmus+ ösztöndíjban részesülnek a külföldön töltött időszakra,
* a szakmai gyakorlatot egy beszámoló elkészítésével fejezik be.

**Az a hallgató pályázhat,**

* aki a pályázat benyújtásának idején aktív hallgatói jogviszonnyal rendelkezik a Wesley-n;
* aki magyar állampolgársággal, regisztrációs igazolással vagy érvényes letelepedési, illetőleg tartózkodási engedéllyel rendelkezik, menekült státusz;
* BA vagy osztatlan képzésben részt vevő hallgató esetében: akinek a pályázás idején van legalább 1 lezárt féléve (a speciális tanszéki szabályok ettől eltérhetnek);
* aki rendelkezik a gyakorlat elvégzéséhez szükséges munkanyelv megfelelő ismeretével;
* valamint aki megfelel az adott tanszéken meghirdetett pályázati követelményeknek.
* akinek a tanulmányi átlaga az előző két félévben legalább 3,5 vagy annál több.[[4]](#footnote-4)

**Hallgatói mobilitás**

**Rövid távú fizikai mobilitás**

* A bármely országba irányuló **rövid távú fizikai mobilitásban részt vevő hallgatók és frissen végzettek** a tevékenység 14. napjáig **79 EUR/nap** alapösszegben, a tevékenység 15–30. napja közötti időszakra és a finanszírozott utazási napokra pedig **56 EUR/nap** alapösszegben részesülnek.
* A **rövid távú fizikai mobilitásban részt vevő kevesebb lehetőséggel rendelkező hallgatók és frissen végzettek** az egyedi támogatás alapösszege mellett 5–14 napos fizikai mobilitási tevékenység esetén **100 EUR**, 15–30 napos fizikai mobilitás esetén pedig **150 EUR** kiegészítő összegre jogosultak.
* A szakmai gyakorlaton részt vevőknek járó kiegészítő összeg rövid távú mobilitásban részt vevő hallgatók és frissen végzettek esetében nem alkalmazandó.

**Hosszú távú fizikai mobilitás**

* **Az uniós tagállamokba, a programhoz társult harmadik országokba és a 13. és a 14. régió programhoz nem társult harmadik országaiba irányuló, tanulmányi és szakmai gyakorlati célú hosszú távú hallgatói mobilitás esetében alkalmazandó alapösszeg, kivéve a legkülső régiókból és a tengerentúli országokból és területekről érkező hallgatókat**

|  |  |
| --- | --- |
| **Fogadó Ország** | **Ukrajnából érkező résztvevő****Összeg/nap (EUR**) |
| Ausztria, Belgium, Dánia, Finnország, Franciaország, Németország, Izland, Írország, Olaszország, Liechtenstein, Luxemburg, Hollandia, Norvégia, Svédország  | 190 EUR |
| Ciprus, Cseh Köztársaság, Észtország, Görögország, Lettország, Málta, Portugália, Szlovákia , Szlovénia, Spanyolország | 170 EUR |
| Bulgária, Észak-Macedónia, Horvátország, Lengyelország, Litvánia, Magyarország, Románia, Szerbia, Törökország | 148 EUR |

**Az elnyerhető ösztöndíj összege**

|  |  |  |
| --- | --- | --- |
| **Fogadó ország**  | **Tanulmányi mobilitás (Havi)**  | **Szakmai gyakorlat (havi)**  |
|

|  |
| --- |
| Ausztria, Belgium, Dánia, Finnország, Franciaország, Németország, Izland, Írország, Olaszország, Liechtenstein, Luxemburg, Hollandia, Norvégia, Svédország. A 13. és a 14. régió programhoz nem társult harmadik országai  |

 | 600 € | 750 € |
| Ciprus, Cseh Köztársaság, Észtország, Görögország, Lettország, Málta, Portugália, Szlovákia, Szlovénia, Spanyolország  | 600 € | 750 € |
| Az 1–12. régió programhoz nem társult harmadik országai (ICM jellegű mobilitás)  | 700 € | 700 € |
| Rövid távú hallgatói mobilitás (BIP, doktori mobilitás) | 70 €/nap(a 15. naptól 50 €) | 70 €/nap(a 15. naptól 50 €) |
| Erasmus+ esélyegyenlőségi támogatás rövid távú hallgatói mobilitás esetén(külön igénylés alapján) | egyszeri 100 €(1-14 napos időtartamú mobilitásra)egyszeri 150 €(15-30 napos időtartamúmobilitásra) | egyszeri 100 €(1-14 napos időtartamú mobilitásra)egyszeri 150 €(15-30 napos időtartamúmobilitásra) |
| Erasmus+ esélyegyenlőségi támogatás normál mobilitás esetén(külön igénylés alapján) | 250 €/hó | 250 €/hó |

**A hallgatói mobilitás időtartama[[5]](#footnote-5):**

* Hallgatói szakmai gyakorlatra 2-12 hónap időtartamban lehet pályázni.
* azok a hallgatók (rövid ciklus/alapképzés/mesterképzés), akik nem tudnak hosszú távú (azaz 2-12 hónapos) fizikai tanulmányi vagy szakmai gyakorlati célú mobilitásban részt venni például a tanulmányi területük miatt, vagy azért, mert kevesebb lehetőségük nyílik a részvételre (különösen, ha esélyegyenlőségi kiegészítő támogatásra is jogosultak valamelyik jogcímen), rövid távú (5-30 napos) fizikai mobilitási tevékenységet is megvalósíthatnak, ha kötelező virtuális elemmel kombinálják azt, azaz ún. vegyes mobilitást valósítanak meg.

**A pályázat benyújtásának határideje és módja:**

A szakmai gyakorlatra a jelentkezés folyamatos a tanév során bármikor lehetséges. A Főiskola Erasmus+ koordinátora által kezelt e-mail címre érkezzenek a jelentkezési lapok és a mellékletek: erasmusmobility@wjlf.hu

**Határideje: folyamatos**

**Benyújtandó dokumentumok**:

1. Europass önéletrajz (magyarul vagy angolul)
2. motivációs levél, amelyben kérjük, mindenképpen térjen ki az alábbi pontokra (magyarul vagy angolul):
	* Mi a program szakmai jelentősége a pályázó számára?
	* Miért érdemes a választott országban és intézményben teljesíteni az adott tanulmányi programot, illetve az a program a hazai megfelelőjéhez képest milyen előnyökkel jár?
	* Milyen szakmai és karrierbeli következményekkel és hatásokkal jár a pályázó számára a program teljesítése?
	* Szerepeljen motivációs levelében, ha végez közösségi tevékenységet a Wesley Főiskola keretein belül (pl. HÖK tevékenység)
3. tanulmányi terv/munkaterv (magyarul és a külföldi tanulmányok/gyakorlat nyelvén):
* Külön dokumentumban mutassa be, milyen tevékenységeket kíván folytatni (korábban tájékozódva a fogadó intézmény/vállalkozás/szervezet/egyetem honlapján a szóba jöhető tevékenységekről)
1. korábbi félévek átlagai a Tanulmányi Hivatal által kiállított dokumentumban
2. ha nem magyar állampolgár, akkor az érvényes letelepedési vagy tartózkodási engedély, vagy a menekült státuszt igazoló okmány másolata

s

**A benyújtott pályázatok elbírálása:**

A benyújtott pályázatokat az Erasmus Bizottság bírálja el.

A Tanulmányi Bizottság a döntés előtt meghallgatja a jelentkezőket, teszteli a nyelvtudást, pontoz és rangsorol. A meghallgatás időpontja és online vagy személyes jellege egyeztetést követően kerül meghatározás, amiről a hallgató emailben kap értesítést.

A pályázatok elbírálásának általános szempontjai az alábbiakban találhatók. (A pályázatok elbírálásának általános szempontjai az Erasmus Bizottság által megállapított pontozási rendszer):

* szaknyelvi ismeret,
* tanulmányi eredmény,
* szakmai tájékozottság és aktivitás,
* kiválóság vagy egyéb jelentős szakmai teljesítmény.

A pályázatok elkészítésével kapcsolatos szakmai kérdésekben a tanszéki Erasmus+ koordinátorok és az intézményi Erasmus+ koordinátor állnak rendelkezésükre.

Budapest, 2024. október 5.

Sikeres pályázást kívánunk!

1. E+ programme guide-2024: https://erasmus-plus.ec.europa.eu/sites/default/files/2023-11/2024-Erasmus%2BProgramme-Guide\_HU.pdf [↑](#footnote-ref-1)
2. További tájékozódási lehetőség a Főiskola SZMSZ-ében található, III.F. fejezetben: <https://wesley.hu/letoltes/szervezeti-es-mukodesi-szabalyzat-2020-szeptember-2/> [↑](#footnote-ref-2)
3. A partnerországokba irányuló mobilitásokra szűkített támogatási kvóta érvényes: a program által támogatott összes mobilitás max. kb. 20%-a erejéig támogathatók a partnerországba irányuló mobilitások. [↑](#footnote-ref-3)
4. [↑](#footnote-ref-4)
5. Bármilyen hosszú, külföldi tanulmányi időszak vagy szakmai gyakorlat – többek között a doktori mobilitás – megvalósítható **vegyes**(részben fizikai, részben távolléti/virtuális) **mobilitás** formájában. A vegyes mobilitás a fizikai mobilitás és egy virtuális elem kombinációja, amely elősegíti a kollaboratív online tanulást és csapatmunkát. A virtuális elem segítségével például a különböző országokból származó és különböző tanulmányi területeken tevékenykedő tanulók kapcsolatot teremthetnek online, és online kurzusokat végezhetnek, vagy közösen és egyszerre dolgozhatnak olyan feladatokon, amelyeket elismernek a tanulmányaik részeként. Teljesen fizikai mobilitásnak minősül, amikor a hallgató a mobilitása teljes idejét a fogadó országban tölti és onnan teljesíti (akár jelenléti oktatással/munkával, akár online oktatással/munkával) a mobilitási kötelezettségeit. Vegyesmobilitásnak minősül, amikor a hallgató a mobilitása idejét részben kint tölti (fizikai rész - minimum 2 hónap mind a szakmai gyakorlati mind a tanulmányi mobilitás esetén), részben itthonról (távolléti rész) teljesíti a mobilitási kötelezettségeit. Ösztöndíj azonban csak a fizikailag kint töltött időszakra jár! [↑](#footnote-ref-5)